Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Andrea Galádová
Organizácia: Národný ústav certifikovaných meraní vzdelávania, Žehrianska 9, Bratislava 
Pozícia: manažér projektovej aktivity 3.3
Znalosť jazykov: anglický jazyk 

2. Zahraničná pracovná cesta (ZPC):
Štát, mesto: Hamburg, Nemecko
Vykonaná v dňoch: 10.02.2013 – 16.02.2013
Účel cesty: účasť na stretnutí 9th National Research Coordinators´ Meeting TIMSS
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
10.02.2013			- cesta Bratislava – Viedeň – Hamburg
11.02.2013 – 15.02.2013 	- účasť na stretnutí 9th National Research Coordinators´ Meeting TIMSS
16.02.2013			- cesta Hamburg - Viedeň - Bratislava

4. Stručný priebeh rokovaní:
Stretnutie otvorili slávnostným príhovorom Ina Mulis a Michael Martin (TIMSS & PIRLS International Study Center, Boston College) a Hans Wagemaker (IEA Secretariat). Po otvorení nasledovala práca v separátnych sekciách medzinárodnej štúdie PIRLS a medzinárodnej štúdie TIMSS. Pod vedením M. Martina, L. Gronmo boli účastníkom predstavené zmeny rámca časti matematika a pod vedením I. Mullis a L. Jonesa zmeny rámca v časti prírodoveda a časti dotazníkov sa v príspevku venoval M. Hooper. Účastníci sa v rámci diskusií mali možnosť vyjadriť k navrhovaným zmenám. Takisto im boli predstavené plány na ďalší cyklus štúdie a tréning v identifikovaní vhodných úloh pre nový cyklus štúdie. Taktiež bola podaná informácia ohľadom dizajnu výberu vzorky škôl a spracovania získaných dát. 

V stredu sa uskutočnilo spoločné zasadnutie národných koordinátorov obidvoch štúdií TIMSS a PIRLS, na ktorom sa diskutovalo o pripravovanej publikácii prepájajúcej výsledky PIRLS a TIMSS 2011 – Relationships Report. Správu o zisteniach predniesli I. Mullis, M. Martin, P. Foy a informovali o pripravovaných súčastiach publikácie ako napr. Profil študentov s výsledkami na vysokej a nízkej úrovni v čítaní, matematike a prírodovede; Dopad čitateľských zručností na dosiahnuté výsledky v matematike a prírodovede; Domáca podpora a dosiahnutie úspechu v matematike a čítaní. 
Nasledoval dvojdňový tréning v analyzovaní dát z medzinárodnej databázy TIMSS 2011 s použitím IDB Analyzer a SPSS, ktorý viedli pracovníci z DPC Hamburg (Juliane Hencke, Oliver Neuschmidt, Yasin Afana, Eugene Gonzales, Plamen Myrazchiyski, Katrin Jaschinski, Andres Sandoval). 

5. Odporúčané závery:
Medzinárodné centrum štúdií PIRLS a TIMSS pripravuje koncom roka 2013 vydanie Relationships Report, v ktorom budú profily krajín z hľadiska úspešnosti vo všetkých troch testovaných oblastiach.
Pri spracovávaní dát vždy používať IDB Analyzer – program automaticky pracuje s váhami žiakov a škôl a s plausible values a vďaka tomu prináša presné analýzy, bez zahrnutia týchto prvkov sú výpočty nepresné. Zaujímavou metódou spracovávania výsledkov je HLM – Hierarchical Linear Modeling, v priebehu apríla 2013 bude DPC Hamburg robiť školenie používania tejto metódy. 
Dôležitým záverom rokovaní bolo aj pripravované zaradenie Dotazníka pre rodičov do ďalšieho cyklu štúdie TIMSS 2015.

6. Prehľad prinesenej dokumentácie a miesto jej uloženia:
Na stretnutí boli poskytnutú tréningové materiály k IDB Analyzeru, informácie k Relationship Reportu. Všetky materiály sú uložené u národnej koordinátorky štúdie.

7. Osobitne vyhotovený očakávaný prínos ZPC:
Stretnutie koordinátorov bolo zamerané na zavŕšenie štúdie TIMSS 2011 a prípravu ďalšieho cyklu štúdie. Všetky finálne informácie a tréning používania softvéru IDB Analyzer významne napomôžu úspešne naplniť ciele aktivity 3.3 – vypracovanie národnej správy Trendy úrovne kľúčových kompetencií žiakov 4. ročníka ZŠ a pri diseminácii výsledkov.

8. Spôsob zverejnenia výsledkov ZPC, prenos získaných informácií
Kompletné materiály zo štúdie TIMSS: Medzinárodná správa z TIMSS 2011, TIMSS 2011 Encyclopedia, Methods and Procedures a medzinárodná databáza sú zverejnené na stránke timss.bc.edu. Na stránke NÚCEM je zverejnená krátka správa s predbežnými výsledkami zo štúdie a tiež s linkom na medzinárodné stránky štúdie TIMSS.

Svojím podpisom súhlasím so zverejnením správy na internete.

Správu vypracoval: Andrea Galádová

Dátum: 19.02.2013

Správu schválil: